CELEX: 42021D1461
Language: hu
Date: 2021-09-08 00:00:00
Title: A tagállamok kormányai képviselőinek (EU) 2021/1461 határozata (2021. szeptember 8.) a Bíróság két főtanácsnokának kinevezéséről

2021.9.10.   
               
               
                  HU
               
               
                  Az Európai Unió Hivatalos Lapja
               
               
                  L 319/4
               
            
         A TAGÁLLAMOK KORMÁNYAI KÉPVISELŐINEK (EU) 2021/1461 HATÁROZATA
         (2021. szeptember 8.)
         a Bíróság két főtanácsnokának kinevezéséről
         AZ EURÓPAI UNIÓ TAGÁLLAMAI KORMÁNYAINAK KÉPVISELŐI,
         tekintettel az Európai Unióról szóló szerződésre és különösen annak 19. cikkére,
         tekintettel az Európai Unió működéséről szóló szerződésre és különösen annak 253. és 255. cikkére,
         mivel:
         
                     (1)
                  
                  
                     Az Európai Unió Bíróságának alapokmányáról szóló 3. jegyzőkönyv 5. és 7. cikke alapján, valamint Gerard HOGAN 2021. október 6-i hatállyal való lemondását követően Gerard HOGAN hivatali idejének hátralévő részére, azaz 2024. október 6-ig a Bírósághoz ki kell nevezni egy főtanácsnokot.
                  
               
                     (2)
                  
                  
                     Az álláshely betöltésére javasolt személy Anthony COLLINS.
                  
               
                     (3)
                  
                  
                     Ezenfelül a Bíróság tizennégy bírájának és hat főtanácsnokának hivatali ideje 2021. október 6-án lejár. A 2021. október 7-től 2027. október 6-ig tartó időszakra bírákat és főtanácsnokokat kell kinevezni e tisztségek betöltésére.
                  
               
                     (4)
                  
                  
                     Jelöltként javasolták Laila MEDINA-t a bírósági főtanácsnoki tisztségre való kinevezése céljából.
                  
               
                     (5)
                  
                  
                     Az Európai Unió működéséről szóló szerződés 255. cikke által létrehozott bizottság kedvező véleményt nyilvánított az említett jelölteknek a főtanácsnoki feladatok Bíróságnál történő ellátására való alkalmasságáról,
                  
               ELFOGADTÁK EZT A HATÁROZATOT:
         
            1. cikk
            A tagállamok kormányainak képviselői a 2021. október 7-től 2024. október 6-ig tartó időszakra Anthony COLLINS-t a Bíróság főtanácsnokává nevezik ki.
         
         
            2. cikk
            A tagállamok kormányainak képviselői a 2021. október 7-től 2027. október 6-ig tartó időszakra Laila MEDINA-t a Bíróság főtanácsnokává nevezik ki.
         
         
            3. cikk
            Ez a határozat az Európai Unió Hivatalos Lapjában való kihirdetésének napján lép hatályba.
         
         
            Kelt Brüsszelben, 2021. szeptember 8-án.
            
               
                  az elnök
               
               I. JARC